काठमाडौं – केही दिनअघि पेट्रोलियम पदार्थको मूल्यबृद्धि गरेको प्रधानमन्त्री केपी शर्मा ओली नेतृत्वको कम्युनिस्ट सरकारले दशैंतिहारको मुखमा सार्वजनिक यातायातको भाडादर बढाएको छ ।
यातायात व्यवसायीले बढाएको पेट्रोलियम पदार्थको मूल्य फिर्ता लिन माग गरिरहेका बेला सरकारले भने जनतालाई अप्ठ्यारोमा पार्ने गरी भाडा बढाएको हो । भाडा बढेसँगै दशैंको मुखमा सर्वसाधारण मारमा पर्ने भएका छन् ।
शनिवार भौतिक पूर्वाधार तथा यातायात व्यवस्था मन्त्रालयमा भएको वार्तामा हालै भएको इन्धनको मूल्यबृद्धिलाई मुख्य आधार मानेर भाडादर १० प्रतिशत बढाउने सहमति भएको छ । यो सहमतिअनुसार भोलिबाटै नयाँ भाडादर कायम गर्न यातायात व्यवस्था विभागलाई भनिएको छ ।
सरकारले जताबाट पनि जनतालाई नै मारमा पार्ने निर्णय गरिरहेको छ । कम्युनिस्ट पार्टीले चुनावका बेला जनतालाई राहत दिने भनेपनि अहिले महंगी दिइरहेको छ ।